open-index/open-wikipedia-markdown huggingface dataset:
Marko Hovi

**Marko Hovi** (s. 1974 Hamina) on suomalainen pesäpallon pelinjohtaja ja entinen pesäpalloilija.

Hovi pelasi urallaan 15 kautta Superpesiksessä Hyvinkään Tahkon ja kasvattajaseuransa Kouvolan Pallonlyöjien joukkueissa. Otteluita hän pelasi vuonna 2006 päättyneellä urallaan yhteensä 411. Sillä hän oli vuonna 2011 kaikkien aikojen tilastossa sijalla 19. Kaikkien aikojen etenijätilastossa Hovi oli ennen kauden 2014 alkua sijalla 11. 

Hovi voitti Superpesiksen etenijäkuninkuuden kaudella 1999. Hän saavutti urallaan neljä SM-hopeaa ja yhden SM-pronssin. Itä–Länsi-otteluita hänelle kertyi seitsemän vuosina 1995, 1997–1999 ja 2000–2002. Uransa loppupuolella Hovi kärsi loukkaantumisista.

Pelaajauransa jälkeen Hovi on toiminut pelinjohtajana ja valmentajana. Viinijärven Urheilijoiden naisten superpesisjoukkueen pelinjohtajana sekä Joensuun Mailan ja ViUn urheilutoimenjohtajana hän oli vuodet 2010–2012, minkä jälkeen Hovi siirtyi Porin Pesäkarhujen pelinjohtajaksi. Kaudella 2013 Hovin johtaman joukkueen tavoite oli mestaruus, mutta Pesäkarhut jäi hopealle. Hän on toiminut myös Kouvolan Pallonlyöjien toiminnanjohtajana vuosina 2004–2007.

Kaudesta 2014 asti Hovi on toiminut Haminassa pelinjohtajana. 2014 vuonna hän ei valmentanut mitään aikuistason joukkuetta, mutta kaudelle 2015 hän tuli viuhkaan Haminan miesten ykköspesiksen joukkueelle.

## Saavutukset
### Pelaajana
* 4 SM-hopeaa: 1992, 1994, 1996, 1999
* 1 SM-pronssi: 2002
* 7 Itä-Länsi-ottelua: 1995, 1997-2002
* Superpesiksen etenijäkuningas: 1999

## Lähteet
*Pesäpalloliitto, Kaikkien aikojen tilastot 

### Viitteet
Cajan

**Cajan-**nimisiä henkilöitä:

* Juhana Fredrik Cajan (1815–1887), historioitsija, pappi
* Alexander Cajan (1767–1810), ornitologi, sotarovasti

## Katso myös
*Cajanus
Einar Candolin

**Einar Fredrik Napoleon Candolin** (5. tammikuuta 1869 Ullava   – 10. maaliskuuta 1957 Lohja) oli suomalainen teologi, Turun suomalaisen lyseon rehtori 1910–1920, Turun tuomiorovasti 1920–1935, Turun kaupunginvaltuuston puheenjohtaja 1918–1933 ja Lohjan kirkkoherra 1935–1950. 

Einar Candolinin vanhemmat olivat lääninrovasti Anders Adrian Candolin ja Fredrika Mathilda Ervast ja puoliso vuodesta 1903 Aino Julia Gummerus. Pappi ja nuorsuomalainen aktiivi Artur Candolin oli hänen veljensä. Einar Candolin tuli ylioppilaaksi Suomalaisesta normaalilyseosta 1888, filosofian maisteriksi hän valmistui 1890 ja teologian kandidaatiksi 1898. Candolin vihittiin papiksi 1899. Hän toimi opettajana vuodesta 1890, ennen Turkua Helsingissä ja Kuopiossa. Candolin julkaisi teologisia ja raamatunhistoriallisia tekstejä ja työskenteli vuoden ajan *[[Turun Sanomat|Turun Sanomien]]* toimituksessa.

## Arkkipiispanvaali 1934
Einar Candolin sai joulukuun 1934 arkkipiispanvaalissa eniten ääniä, mutta Kivimäen hallitus esitti arkkipiispaksi Erkki Kailaa. Candolin oli saanut vaalissa 10 ääntä Kailaa enemmän ja
*[[Kotimaa]]* ryhtyi heti vaalin jälkeen viestittämään kahden kärkiehdokkaan vapaasta valinnasta. Kotimaa vihjaili, että arkkipiispaksi tulisi valita Kaila. Kivimäen hallitus teki esityksen, jonka mukaan arkkipiispaksi nimitettäisiin Kaila ja Candolin jäi historiaan ainoana henkilönä, joka jäi valitsematta arkkipiispaksi ensimmäiseltä vaalisijalta.

## Lähteet
Marek Saganowski

**Marek Mirosław Saganowski** (s. 31. lokakuuta 1978 Łódź) on puolalainen jalkapalloilija. Hänen pelipaikkansa on hyökkääjä. Saganowski on pelannut Puolan lisäksi myös Portugalissa, Hollannissa, Saksassa, Ranskassa, Englannissa, Tanskassa ja Kreikassa.

## Aiheesta muualla
*Marek Saganowski (90minut.pl)
Pinsiön kirkko

**Pinsiön kirkko** on vuonna 1950 valmistunut hirsinen kirkkorakennus Pinsiössä Nokialla. Ompeluseurassa vuonna 1930 esitetty ajatus omasta kyläkirkosta johti Rukoushuoneyhdistyksen perustamiseen ja lopulta kirkon valmistumiseen joulukuussa vuonna 1950. Pyhättö kärsi vaurioita tulipalossa vuonna 2000, se otettiin korjattuna uudelleen käyttöön seuraavana vuonna.

Pinsiön kirkossa ei ollut ollut kellotapulia, mutta hanke saatiin vireillä ja kellotapuli toteutettiin kyläläisten vapaaehtoisin voimin. Tapulin rakennuslupa saatiin vuoden 2011 lopulla. Kirkonkello hankittiin Kaavilta Juutilan valimosta. Tapulin perustukset oli tarkoitus rakentaa vuoden 2012 aikana.

Kirkon uusi alttaritaulu sijoitettiin paikalleen helmikuussa 2020. Sen maalasi taiteilija Osmo Rauhala ja taulun lahjoittivat Nokian seurakunnalle Rauhala ja Pinsiö-seura. Alttaritaulun aiheet viittaavat *Raamatun* teksteihin ja ne kuvaavat luontoa kuten esimerkiksi peuroja. Aiemmin alttaritauluna toiminut painotyö siirrettiin kirkkosalissa toiseen paikkaan. Se ehti olla paikallaan lähes 70 vuotta. Samana vuonna kirkkosaliin ripustettiin myös Rauhalan toinen maalaus nimeltään *Maidon synty*.

## Tulipalo

Kirkon lähellä asuvan naapurin talosta katkesivat sähköt 12. lokakuuta 2000 ja kynttilöiden sytyttämisen jälkeen hän totesi oman talon sulakkeiden olevan ehjiä. Kun muutkin naapuritalot näyttivät olevan pimeinä mies soitti Hämeen Sähköön. Myrskystä ja sateesta piittaamatta kaksi sähkölaitoksen asentajaa saapui parissakymmenessä minuutissa tutkimaan tilannetta. He epäilivät vian olevan lähellä sijainneessa autiossa talossa, mutta ajaessaan autolla kirkon ohi, heille tuli outo aavistus, ettei siellä ollut kaikki kunnossa. Asentajat pysähtyivät katselemaan ja huomasivat kirkosta tulevan savukiehkuroita. He soittivat palokunnan paikalle ja päättivät, etteivät mene kirkon sisälle pienen sammuttimensa kanssa, jotta palo ei saisi lisää happea.

Sähköjohdoista alkanut palo ehti vaurioittaa kirkon sähköpääkeskusta, sisäkattoa sekä seinää ja lattiaa, mutta vauriot olivat helposti korjattavissa. Pinsiöläiset palkitsivat palon havainneet sähköasentajat kakuin, kunniakirjoin ja keräämällään kolehdilla.

## Lähteet
Murhan anatomia

**Murhan anatomia** () on vuonna 1975 julkaistu Sidney Hayersin ohjaama brittiläinen psykologinen rikostrillerielokuva, jonka pääosissa ovat Christopher Lee, Jon Finch ja Judy Geeson.

Ivan Goff, Philip Levene ja Ben Roberts laativat käsikirjoituksen. Tuottajana toimi Peter Miller. Vaikka *Murhan anatomia* kuvattiin alun perin televisioelokuvaksi, elokuva sai muutamia teatterinäytöksiä. Elokuva kuvattiin Bristolissa.

*Murhan anatomia* julkaistiin DVD:lle 12. kesäkuuta vuonna 2007.

## Juoni

Psykiatri suunnittelee vaimonsa murhaa, jotta tämä voisi olla rakastajattarensa kanssa. Vaimo kuitenkin katoaa salaperäisesti ennen kuin aviomies ehtii toteuttaa suunnitelmaansa.

## Näyttelijät

## Lähteet

## Aiheesta muualla
* 
* 
*
Live in Hamina 1973

**Live In Hamina 1973** on Hurriganesin live-albumi, joka julkaistiin vuonna 2011. Suurin osa levyn kappaleista on äänitetty Haminan työväentalolla 21. maaliskuuta 1973. Albumin äänitti Måns Groundstroem. Aänitys tehtiin kaksiraitaisella Revox-nauhurilla, ja miksaus kahdelle raidalle tehtiin suoraan keikkatilanteessa. Kuusikanavaisen mikserin kanavat oli jaettu seuraavasti:

* kanava 1: laulu
* kanava 2: bassorumpu
* kanava 3: virveli
* kanava 4: pellit
* kanava 5: kitara
* kanava 6: bassokitara

Levyn on miksannut Risto Hemmi ja masteroinnin on tehnyt Pauli Saastamoinen Finnvox-studioilla kesäkuussa 2011. Levystä julkaistiin myös LP-versio vuonna 2012.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Remu Aaltonen – laulu, rummut
* Cisse Häkkinen – laulu, bassokitara
* Albert Järvinen – kitara

## Aiheesta muualla
* Honey Aaltonen: Live in Hamina 1973. *Blues News*.
Bengt Carlson

**Bengt Ivar Carlson** (26. huhtikuuta 1890 Tammisaari – 21. syyskuuta 1953 Helsinki) oli suomalainen säveltäjä ja kuoronjohtaja. 

## Henkilöhistoria
Carlsonin vanhemmat olivat Edvard Carlson ja Augusta Lundholm. Hänen ensimmäinen puolisonsa 1914–1928 oli Anna Malmberg ja toinen vuodesta 1929 Saga Wilhelmina Stenius. Carlson pääsi ylioppilaaksi 1909, opiskeli Helsingin musiikkiopistossa 1900–1913 ja teki opintomatkan Pariisiin 1913–1914. Hän oli Helsingin kaupunginorkesterissa alttoviulisti 1914–1923 ja toimi Helsingin musiikkiopiston opettajana vuodesta 1916. Carlson johti Akademiska Sångföreningeniä 1920–1946, Svenska Oratorieföreningeniä vuodesta 1921 ja mieskuoro Muntra Musikanteria 1923–1950. Hänelle myönnettiin professorin arvonimi 1948. Sävellyskonsertit Carlson piti Helsingissä 1913 ja 1930.

## Sävellyksiä
Carlsonin sävellystuotantoon kuuluu muun muassa kamarimusiikkia, promootiokantaatti *Templet*, Helsingin 400-vuotisjuhlahymni sekä kuorolauluja:
* Pianotrio, 1912
* Jousikvartetto, 1913
* Viulusonaatti es-molli, 1918
* Kantaatteja sekakuorolle: *Mot sommaren* (1924), *Templet* (1927), Mikael Agricolan kirkon vihkiäiskantaatti (1935), Porvoon ruotsalaisen talon vihkiäiskantaatti 1935
* Mieskuorolle ja orkesterille *Den drömda armén* (1920), *Järnets lof* (1921), *Res dig* (1923) ja *Sång* (1930)
* Kolme yksinlaulua, kymmenkunta sekakuoro- ja noin 15 mieskuorolaulua
* Impromptu ja Nocturne viululle ja pianolle.

## Lähteet

## Aiheesta muualla
*
Sune Carlsson

**Sune Gottfrid Carlsson** (10. helmikuuta 1892 Yläne – 24. heinäkuuta 1966 Turku) oli suomalainen säveltäjä ja urkutaiteilija. Hänen sävellyksiinsä kuuluu muun muassa ooppera, kantaatteja ja muita vokaaliteoksia sekä urkusävellyksiä.

## Henkilöhistoria
Carlssonin vanhemmat olivat kanttori-urkuri Karl Wilhelm Carlsson ja Mimmi Grönros. Hän kävi Turun kanttori-urkurikoulua 1911 ja opiskeli Helsingin musiikkiopistossa, josta hän sai urkudiplomin 1919. Leipzigin konservatoriossa Carlsson opiskeli 1923-1924. Hän toimi vt. urkurina useassa eri seurakunnassa, sitten 1916-1937 Hangossa ja vuodesta 1938 Turun ruotsalaisen ja saksalaisen seurakunnan urkurina. Turun kirkkomusiikkiopiston opettaja Carlsson oli vuodesta 1938. Hän oli Hangon ruotsinkielisen kirkkokuoron perustaja ja toimi sen johtajana 1916-1936. Hänellä oli myös oman alansa luottamustehtäviä yhdistyksissä ja järjestöissä. Carlsson piti sävellyskonsertin Hangossa 1928 ja esiintyi paitsi urkurina, myös pianistina. Hän järjesti kolmisensataa sävelhartaushetkeä..

## Sävellyksiä ja sovituksia
Carlssonin sävellyksiä ovat muun muassa seuraavat:
* Ooppera *Väinämöisen kosinta*, esitetty Turussa 1914 
* Kuorohymnejä kuten *Maning* 1916, *Nach Haus* 1923, *Rukous* 1926, *På invigningens heliga stund* 1934 ja *Granitblomman*, 1935
* Kantaatteja, muun muassa Töölön kirkon vihkiäiskantaatti, 1930
* Musiikkia Jonatan Reuterin näytelmään *Undred vid Kapellhamnen*, 1936
* *Suite mignonne* orkesterille, 1937
* *Pyhä yö*, balladi mieskourolle, soololle ja pianolle, 1944
* 4 vesperiä, noin 15 yksinlaulua, noin 25 sekakuoro- ja 15 mieskuorolaulua
* 6 virttä ruotsalaiseen koraalikirjaan
* 17 metamorfoosia ja useita muita pianosävellyksiä
* kaksi viulusävellystä
* uruille koraali-intonaatioita ja -alkusoittoja sekä koraaleja
* urku- ja kansanlaulusovituksia.

## Lähteet

## Aiheesta muualla
*
Murder Story

**Murder Story** on vuonna 1989 julkaistu Eddie Arnon ja Markus Innocentin ohjaama ja käsikirjoittama brittiläis-alankomaalainen rikostrilleri, jonka pääosissa ovat Christopher Lee, Bruce Boa, Alexis Denisof ja Stacia Burton. *Murder Story* kuvattiin Alankomaissa.

*Murder Story* sai ensi-iltansa 21. syyskuuta vuonna 1989 Yhdysvalloissa. *Murder Story* on julkaistu videolle ja DVD:lle.

## Näyttelijät

## Aiheesta muualla
* 
*
Oranssi Pazuzu

**Oranssi Pazuzu** on suomalainen yhtye, joka on perustettu vuonna 2007. Yhtyeen tyylilaji yhdistää elementtejä black metalista, psykedeelisestä rockista, space rockista ja progressivisesta metallista. Yhtyeen nimessä oranssi viittaa kosmiseen energiaan sekä alkuräjähdyksen ensimmäisten valonsäteiden väriin, kun taas Pazuzu on myyttinen tuulen demoni. Yhtyeen juuret ovat Kuolleet Intiaanit -yhtyeessä. Musiikista on sanottu, että toisinaan tuntee kuuntelevansa yhtä aikaa freejazzia ja grooverockia.

## Jäsenet
Yhtyeen jäsenet:
* Jun-His (Juho Vanhanen) – laulu, kitara
* Ikon (Niko Lehdontie) – kitara
* Ontto (Toni Hietamäki) – basso
* Korjak (Jarkko Salo) – rummut
* EviL (Ville Leppilahti) – kosketinsoitin, lyömäsoittimet

## Diskografia
### Studioalbumit
* 
* 
* 
* 
* 
* 

### EP:t
* 
* 

### Split-albumit
* 

## Lähteet

## Aiheesta muualla
* 
* Yhtyeen kotisivut
Júzcar

**Júzcar** on pieni vuoristokunta Espanjan Andalusiassa sijaitsevassa Málagan maakunnassa. Kunta tuli tunnetuksi siitä, kun kaikki sen talot maalattiin sinisiksi osana *[[Smurffit (vuoden 2011 elokuva)|Smurffit]]*-elokuvan maailmanlaajuista mainoskampanjaa vuonna 2011. Júzcarin piti olla smurffikylänä yhden vuoden, mutta lisääntyneet turistimäärät ja smurffit-tuotteiden myynnin työllistävä vaikutus saivat aikaan sen, että 80 % kyläläisistä halusi kansanäänestyksessä pitää Júzcarin toistaiseksi sinisenä.

## Lähteet
Daljärvi

**Daljärvi** on järvi Srinagarin kaupungin lähistöllä Jammun ja Kashmirin osavaltiossa Pohjois-Intiassa.

## Lähteet
Emma Mäkinen

**Emma (Maria Emilia) Mäkinen**, o.s. *Åhman*, (1. helmikuuta 1849 Helsinki – 20. lokakuuta 1915) oli kansakoulunopettaja ja siveellisyystyön uranuurtajia Suomessa. 

Mäkisen vanhemmat olivat senaatin vahtimestari Carl Johan Åhman ja Kristina Ulrika Grönlund, ja hänen puolisonsa oli vuodesta 1886 maallikkosaarnaaja Antti Mäkinen (k. 1936).

Mäkinen kävi kansakoulun ja Jyväskylän seminaarin ja tuli opettajaksi Helsinkiin 1870. Kymmenen vuoden kuluttua hän kuitenkin erosi virastaan ja perusti Suomen ensimmäisen turvakodin aviottomille naisille. Turvakoti perustettiin aluksi Siltasaareen, mistä se muutti vuonna 1882 osoitteeseen Laivurinkatu 3 lähelle Merikadun kulmaa. Kodissa oli kerrallaan 30-40 asukasta. Heitä opetettiin ja pyrittiin muun muassa työllistämään maaseudulle. Mäkinen johti toimintaa kuolemaansa saakka. Vuodesta 1880 lähtien turvakoti sai valtiolta pienen määrärahan. Mäkisen perustamassa turvakodissa ehti asua kaiken kaikkiaan noin 1&nbsp;300 naista. Turvakoti lakkautettiin vuonna 1920, kun kaupunki lopetti sen vuokrasopimuksen ja lunasti rakennuksen. Turvakoti siirtyi kolme vuotta myöhemmin Kauniaisiin, Valkonauhaliiton Emmaus-kotiin. Osoitteesessa Laivurinkatu 3 paljastettiin maaliskuussa 2000 turvakodista muistuttava laatta. 

Vuosina 1883–1913 Mäkisellä oli myös lastenkoti, jossa noin 30 lasta kerrallaan sai asunnon ja hoitoa siihen saakka, että he pystyivät huolehtimaan itsestään.

## Lähteet
Suoniemen kirkko

**Suoniemen kirkko** on entisen Suoniemen kunnan alueella Nokialla oleva kirkkorakennus ja Nokian vanhin kirkko. Se on valmistunut vuonna 1803 ja erillinen kellotapuli 1820. Kirkko on tyypiltään sisäviisteinen ristikirkko. Kirkon suunnittelija on mylläri Gustav (Kustaa) Stenman. Kirkkoa on korjattu perusteellisemmin vuosina 1902 ja 1990–1991.

Kirkon pneumaattiset urut ovat 12-äänikertaiset ja peräisin vuodelta 1903. Urut rakensi Kangasalan urkutehtaan perustajan Anders Thulén poika Bror Axel Thulé. Kristuksen ristiinnaulitsemista esittävä alttaritaulu on vuodelta 1903, sen on maalannut Felix Frang.

Kirkon lähellä on nykyään museokäytössä oleva lainamakasiini vuodelta 1860 ja niin ikään museona oleva lääninlääkärin käyttämä ruumiiden leikkaushuone, joka oli alkuperäiskäytössä vielä 1950-luvulla. Lisäksi kirkon lähellä sijaitsee Kukonkivi-niminen siirtolohkare.

## Lähteet

## Aiheesta muualla
Takkula

**Takkula** on suomalainen sukunimi, joka on muun muassa seuraavilla henkilöillä:
* Eetu Takkula (1884–1953), kansanedustaja (Maalaisliitto)
* Hannu Takkula (s. 1963), poliitikko
* Karl Edvard Takkula (1870–1944), jääkärikapteeni
* Miika Takkula (s. 1983), jalkapalloilija
* Yrjö Takkula (1899–1962), jääkärieversti

## Muita
* Takkula, kylä Leppävirralla
Bulgaria osana Bysantin valtakuntaa

**Bulgaria osana Bysantin valtakuntaa** viittaa aikaan vuosina 1018–1185, jolloin Bulgarian valtakunta oli osa Bysantin valtakuntaa. Bysantti valloitti koko Bulgarian ensimmäisen valtakunnan vuonna 1018 ja se itsenäistyi jälleen toisena Bulgarian valtakuntana vuonna 1185.

## Historia

Basileios II, joka valloitti Bulgarian ensimmäisen valtakunnan, teki vain pieniä muutoksia tapaan hallita Bulgarian aluetta. Esimerkiksi Bulgarian kirkko säilyi edelleen erillisenä elimenään. Basileioksen kuoleman jälkeen asiat kuitenkin muuttuivat. Koko valtakunta ajautui kaaokseen ja hallitsijat vaihtuivat usein, kunnes valtaan noussut Aleksios I Komnenos vakiinnutti tilanteen.

Bulgarian piispat eivät sittemmin enää esimerkiksi voineet valita Bulgarian patriarkkaa itse, vaan kirkko ajautui kreikkalaiseen valtaan. Papisto vaihtui bulgarialaisista kreikkalaiseen ja myös maanomistajista tuli kreikkalaisia. Maanomistus vaihdettiin *[[pronoia]]* järjestelmään, jossa maanomistajuus ei periytynyt, jolloin he yrittivät elinaikaan saada maasta irti kaiken mahdollisen. Vuonna 1040 Petûr Kaloyan, Bulgarian hallitsija Samuilin jälkeläinen, toteutti epäonnistuneen kapinan vallaten ensin Skopjen ja sittemmin Traakian, Makedonian ja Epeiroksen alueet. Kapina ei kuitenkaan ollut luonteeltaan niinkään nationalistinen, kuin sosiaalipoliittinen. Kapinaan liittyi myös useita kreikkalaisia, jotka kokivat hallinnon sortavaksi. Vuonna 1041 liittolaiset pettivät Petûrin, hänet sokaistiin ja bysanttilaiset saivat hänet vangikseen. Hänen vangiksi ottajien joukoissa oli varjagikaartin päällikkö Harald Ankara, josta tuli myöhemmin Norjan prinssi ja Oslon perustaja. Romanos III:nen valtakaudella maan verotusjärjestelmä vaihdettiin ankarampaan bysanttilaiseen järjestelmään. Sittemmin kapinointia Bulgarian alueella tapahtui harvemmin ja nekin olivat luonteeltaan sosiaalisia. Bulgarialaisten sulautumisen kreikkalaisiin esti lähinnä bogolismi, joka oli suositumpaa slaavien kuin kreikkalaisten keskuudessa.

1180-luvulla Sisilian Bysantilta kaapanneet normannit hyökkäsivät Kreikkaan ja Adrianmeren alueelle. Tästä syystä verotusta korotettiin entisestään ja yhä useampia kutsuttiin asepalvelukseen. Vuonna 1185 kaksi maanomistajaa, Petût ja Asen, pyysivät helpotuksia itselleen, mutta niistä kieltäydyttiin. Bysanttilainen virkamies jopa löi toista heistä kasvoihin. Nämä tapahtumat taas johtivat uuteen kapinaan, jonka myötä suurin osa itäisestä Bulgariasta joutui kapinallisten käsiin ja lopulta toisen Bulgarian valtakunnan perustamiseen.

## Lähteet
* 
* 

### Viitteet
Knut Bonpoika Grip

**Knut Bonpoika Grip** (); (1370-luku – 1406) oli ruotsalainen aatelinen. Hän toimi Turun linnan päällikkönä vuosina 1395–1398. 

Knutin vanhemmat olivat Ruotsin valtakunnan drotsi Bo Joninpoika Grip sekä Margareta Dume. Isänsä kuollessa vuonna 1386 Knut oli vielä alaikäinen, mutta vuonna 1395 hän sai Suomen laamanni  Jeppe Djäkniltä haltuunsa Turun, Wartholman, Liinmaan ja Aborchin linnat sekä Satakunnan voutikunnan.

Kuningatar Margareetaa vastustanut Knut joutui luopumaan Suomessa hallussaan olleista omistuksista vuonna 1398 kuningattaren onnistuttua vakiinnuttamaan asemansa. Vastineeksi hän sai Ruotsin Västervikissä sijainneen Stegeholmin linnan, jossa asui kuolemaansa saakka.

## Lähteet
*Suomalaisen Kirjallisuuden Seura, Biografiakeskus
Nils Månsson Grabbe

**Nils Månsson Grabbe** (k. 1549 Karjaa) oli suomalainen sotapäällikkö ja linnanvouti. Häntä pidetään ensimmäisenä suomalaisena sissisodan kävijänä.

Grabbe kuului suomalaiseen rälssisukuun, joka oli lähtöisin Karjaalta. Hänen vanhempansa olivat Måns Andersinpoika Grabbe ja Beata Andersintytär Boije af Gennäs. Grabbe oli uskollinen Kustaa Vaasan tukija. Hän kävi joukkoineen sissisotaa Suomeen lähetettyjä tanskalaisia vastaan Ruotsin vapaussodan aikana vuosina 1521–1523. Grabbe ahdisti amiraali Søren Norbyn joukkoja ensin Kokemäenkartanon sekä myöhemmin Raaseporin linnan ja Porvoon ympäristössä, peräytyen lopulta Suomenlahden etelärannalle. Syksyllä 1523 Grabbe johti Viipurin linnan piiritystä. Vapaussodan päätyttyä Kustaa Vaasa palkitsi Grabben tekemällä hänestä Raaseporin linnanvoudin, missä tehtävässä hän toimi vuodet 1524–1526 ja 1530–1534. Kreivisodan aikana vuonna 1534 Grabbe ja Erik Fleming kukistivat Kustaa Vaasan pyynnöstä kapinalliseksi ryhtyneen Viipurin linnanvoudin, Hoijan kreivi Juhanan. Vallattuaan Viipurin he jakoivat aluksi linnanvoudin tehtävän keskenään. Vuodesta 1535 Grabbe oli yksinään Viipurin linnan päällikkönä. Kustaa Vaasa erotti hänet vuonna 1545, koska hän oli omavaltaisesti pidättänyt Viipurissa Venäjän diplomaattisia lähettiläitä ja takavarikoinut venäläisten kauppatavaroita, vaikka kuningas halusi säilyttää rauhan itärajalla.

Grabbe sai vuonna 1530 läänityksekseen Vihdin pitäjän ja Nurmen tilan Viipurin pitäjässä. Hän kuoli isänsä rakennuttamassa Grabbackan linnassa Karjaalla vuonna 1549.

Santeri Ivalo kirjoitti Grabbesta osin perimätietoon pohjautuvan minielämäkerran, joka julkaistiin kokoomateoksessa *Suomalaisia sankareita I*. Tekstissään Ivalo on korvannut etunimen *Nils* suomalaisella muodolla *Niilo*. Hän kertoo Grabben suvun sammuneen, koska Nils Grabbella oli vain yksi tytär, jonka hän naitti ystävälleen Erik Axelsson Stålarmille. Grabben suvun voidaan siis sanoa sulautuneen Stålarm-sukuun.

## Lähteet

## Aiheesta muualla
*
*Eric Anthoni: Nils Grabbe Svenskt biografiskt lexikon (1967–1969) 
* Niilo Grabbe. Unohdettu vapaussoturi 1500-luvulta, Hakkapeliitan joulu, 01.12.1939, s. 36, Kansalliskirjaston digitaaliset aineistot
Booktype

**Booktype** on alun perin FLOSS Manualsin kirjoitus- ja julkaisualustaksi kehitetty ohjelmisto, joka poikkeaa tavallisesta wikistä. Booktype on optimoitu pitkien käyttöoppaiden tai muiden kirjamaisten tekstien luomiseen. Booktypestä voi julkaista suoraan painoon, monitorille tai lukulaitteelle optimoituja kirjoja. 

Booktype on laajentunut kaikenlaisten kirjojen kirjoitusalustaksi. Nykyisin Booktypeä kehittää avoimen lähdekoodin ohjelmistoihin erikoistunut Sourcefabric.

Booktype perustuu paljolti FLOSS Manualsin kokemuksiin booksprintien järjestämisessä ja siihen on lisätty sosiaalisen median ominaisuuksia kirjoittajien yhteistyötä helpottamaan. 

Booktype on avoimen lähdekoodin ohjelma ja kuka tahansa voi ottaa sen käyttöön. Se on lisensoitu GNU GPL:en mukaan. 

## Aiheesta muualla
* Booktype 
* Booktypen käyttöopas suomeksi
Iida Lampela

**Iida Lampela** (s. 30. kesäkuuta 1993) on suomalainen näyttelijä, jonka ensimmäinen rooli oli Elias Koskimiehen elokuvassa *[[Likainen pommi (elokuva)|Likainen pommi]]* vuodelta 2011. Syksyllä 2012 Lampela esiintyi *[[Kimmo (televisiosarja)|Kimmo]]*-televisiosarjassa Nissisen tyttären Dianan roolissa.

## Filmografia
* *[[Likainen pommi (elokuva)|Likainen pommi]]* (2011) 
* *[[Kimmo (televisiosarja)|Kimmo]]* (2012, 2015, 2017)
* *[[Korso (elokuva)|Korso]]* (2014) 
* *[[Hinnalla millä hyvänsä (televisiosarja)|Hinnalla millä hyvänsä]]* (2015)
* *[[Onnenonkija (elokuva)|Onnenonkija]]* (2016)
* *[[Roba]]* (2016)
* ''Presidentti'' (2017)

## Lähteet

## Aiheesta muualla
* 
*
Bilbaon metro

**Bilbaon metro** on CTB:n ylläpitämä metrojärjestelmä pohjoisessa Espanjassa Bilbaon suurkaupunkialueella. Järjestelmän runko koostuu kahdesta Nerviónjoen molemmin puolin kulkevasta linjasta, jotka yhdistyvät Bilbaon keskustassa. Ensimmäinen linja kulkee Plentzian ja Etxebarrin ja toinen Santurtzin ja Basaurin kuntien välillä. Linjat muodostavat Y-kirjaimen muotoisen kuvion. Verkoston asemat on suunnitellut Norman Foster. Kolmas linja kulkee Bilbaon lentoasemalle ja liittyy keskustassa metroverkkoon.

Metrojärjestelmässä käytetään CAF:n valmistamia junatyyppejä UT-500, UT-600 ja UT-550.

## Rakennusvaiheet
Bilbaon metroa ehdotettiin jo 1920-luvulla, mutta taloudelliset ongelmat pysäyttivät projektin. Vuonna 1987 metroverkon rakennussuunnitelmat hyväksyttiin.

Metrojärjestelmä vihittiin vuonna 1995, kun metrorakennuksen ensimmäinen vaihe oli valmis. Tuolloin linja 1 kulki asemien Casco Viejo ja  Plentzia välillä ja reitti sisälsi 23 asemaa. Linjaan yhdistyi neljä muuta linjaa vuonna 1997. Linja 2 avattiin vuonna 2002.

Linjan 3 rakennustyöt aloitettiin vuonna 2009 ja se avattiin 2013. Lisäksi metrojärjestelmään on suunnitteilla muitakin linjoja.

## Lähteet

## Aiheesta muualla

* Bilbaon metron sivusto
Booksprint

Booksprint tarkoittaa nopeaa kirjoittamistapahtumaa, jonka tavoitteena on saada aikaan julkaistava kirja booksprintin loppuun mennessä. Booksprintissä käytetään yleensä wikin kaltaista kirjoitusalustaa, mutta tavallisesta wikikirjoittamisesta poiketen kirjoittajat kokoontuvat muutamaksi päiväksi samaan tilaan tekemään tiivistä yhteistyötä.

Booksprintin idean kehitti Tomas Krag. FLOSS Manualsin perustaja Adam Hyde kehitti booksprintistä tiiviimmän kirjoittamistapahtuman, joka kestää tyypillisesti vain viisi päivää.

Suomessa vastaavia tapahtumia on järjestetty esimerkiksi nimellä oppikirjamaraton.

## Lähteet

## Aiheesta muualla

* Booksprint-opas
* Booksprints.net
Grip (täsmennyssivu)

**Grip** voi tarkoittaa seuraavia:

* Grip, elokuva-alan työntekijä
* GRIP, jääkairausnäyte
* Grip (*GRIP – Das Motormagazin*), saksalainen television automakasiiniohjelma
* Grip, saari Norjassa ja ennen Norjan pienin kunta, nykyisin osa Kristiansundia
* Grip, keskiaikainen ruotsalainen aatelissuku, jonka tunnettuja jäseniä ovat:
** Bo Birgerinpoika (Grip) (1540–1569), komentaja ja valtaneuvos, Vinäsin herra
** Bo Joninpoika Grip (n. 1330-1386), ruotsalainen mahtimies ja drotsi, Raaseporin linnan rakennuttaja
** Knut Bonpoika Grip (n. 1370-1406), Turun linnan päällikkö
** Margareta Birgersdotter (Grip) (1538–1586), ruotsalainen kirjailija ja maanomistaja
* Grip, myös seuraavien henkilöiden sukunimi:
** Glenn Grip, *DJ Physics*, suomalainen konemuusikko ja drum'n'bass-DJ
** Jenny Grip, o.s. *Hansson* (s. 1980), ruotsalainen maastohiihtäjä
** Jouko Grip (s. 1949), suomalainen vammaisurheilija
** Tord Grip (s. 1938), ruotsalainen jalkapalloilija ja valmentaja
VALO-CD

**VALO-CD** on kokoelma avoimen lähdekoodin ohjelmia CD:llä Microsoft Windows-käyttöjärjestelmään. VALO-CD pyrkii levittämään avoimen lähdekoodin ohjelmien tuntemusta ja käyttöä. Version 7 jälkeen VALO-CD:stä on ollut saatavilla myös kansainvälinen englanninkielinen versio. 

VALO on lyhenne sanoista Vapaat ja avoimen lähdekoodin ohjelmat.  Projekti on aloitettu vuonna 2008 ja sen tavoitteena on tukea teknistä ja taloudellista kehitystä Suomessa.

## Ohjelmat

VALO-CD:n versio 8 sisältää seuraavat ohjelmat:  

* **Kirjoittaminen ja piirtäminen**: Dia, GIMP, Inkscape, LibreOffice ja Scribus.
* **Internet**: Mozilla Firefox, Thunderbird, Pidgin, Vuze ja WinSCP.
* **Viihde**: Stellarium ja Tux Paint.
* **Multimedia**: Audacity, MuseScore ja VLC media player.
* **Työkalut**: 7-Zip, Evince, InfraRecorder, KeePass, Notepad++, PDFCreator, SumatraPDF ja TrueCrypt.
* **Oppaat**: FLOSS Manualsin oppaita.

## Lähteet

## Aiheesta muualla
* VALO-CD  
* VALO-CD
Maciste

**Maciste** on italialaisten elokuvien voimamieshahmo. Ensimmäisenä häntä esitti genovalainen satamatyöläinen Bartolomeo Pagano Giovanni Pastronen menestyselokuvassa *[[Cabiria]]* vuonna 1914.

*Cabiriassa* Maciste oli afrikkalainen orja, joka pelastaa roomalaistytön Moolokin kidasta. Myöhemmin Pagano esitti aina samaa heikkoja puolustavaa hyväntahtoista jättiläistä, jonka asusteet ja roolit vaihtelivat elokuvan mukaan. Vuonna 1915 valmistunut elokuva oli nimeltäänkin Maciste. Noin viidentoista Itala Filmin valmistaman Maciste-filmin jälkeen Pagano teki neljä elokuvaa Saksassa ja palasi sitten Italiaan Stefano Pittalugan tuotettavaksi. Hänen elokuvistaan tunnetuin on *[[Maciste helvetissä]]* (*Maciste all’Inferno*) vuodelta 1926.

Macisten nimi otettiin uudelleen käyttöön 1950- ja 1960-lukujen vaihteen italialaisissa peplumelokuvissa. Amerikkalaisten kehonrakentajien esittämänä hahmo ei tuolloin enää poikennut Herkuleen, Atlaksen tai muilla nimillä kulkeneista mytologistaustaisista voimamiessankareista.

## Lähteet
Naga Morich

**Naga Morich** on havannapaprikan (*Capsicum chinense*) lajike. Naga Morich on noin neljän senttimetrin kokoinen chili. Se on suomuinen ja suippo. Naga Morich tunnetaan myös Naga Bhut Jolokian eli Ghost chilin sisarchilinä. Naga Morichia kasvatetaan Intiassa, Bangladeshissa, Amerikassa, Australiassa ja Suomessa.

Naga Morich kuuluu tulisimpiin chileihin. Esimerkiksi Trinidad Moruga Scorpion on noin 2&nbsp;000&nbsp;000 scovillea, kun taas Naga Morich on 1&nbsp;000&nbsp;000+. Naga Morichin ennätys on 1&nbsp;598&nbsp;227.

Naga Morich muuttuu kypsyessään punaiseksi.

## Lähteet
*Chiliwiki: Naga Morich
Olaus Magnus -palkinto

**Olaus Magnus -palkinto** on Oulun Historiaseura ry:n vuonna 1986 perustama tunnustuspalkinto. 

Palkinnon myöntämisen perusteiksi on määritelty:  

## Palkitut

*1986 apul.professori Jorma Ahvenainen
*1987–1988 kanslianeuvos Veli Arrela
*1989 vt. professori Pekka Raittila
*1990 OTT Kaisa Korpijaakko
*1991 professori Antero Heikkinen
*1992 Oulun maakunta-arkisto
*1993 apul.professori Jouko Vahtola
*1994 dosentti, fil.tri Matti Lackman
*1995 dosentti, fil.tri Oiva Turpeinen
*1996 Pohjois-Pohjanmaan museoyhdistys ry
*1997 dosentti, KT, VTL Reijo Heikkinen
*1998 dosentti, FT, lehtori Turo Manninen

*1999 Sanomalehti Kaleva ja Kustannusosakeyhtiö Pohjoinen
*2000 FT h.c., maakunta-arkiston johtaja Samuli Onnela
*2001 kotiseutuneuvos, rovasti Seppo Ervasti
*2002 dosentti Hannu Mustakallio
*2003 Oulu-seura r.y. ja emeritusprofessori Pentti Virrankoski
*2004 FM Riitta Mäkelä
*2005 professori, FT Veli-Pekka Lehtola
*2006 FT Hanna Snellman
*2007 Oulu-opisto
*2008 fil.tri Mauno Hiltunen ja fil.tri Matti Enbuske
*2009 Kuusamon kansanopisto

*2010 asessori Eino Snellman
*2011 yliopistolehtori Pentti Koivunen
*2012 historiantutkija, kirjailija Harri Turunen
*2013 Oulun taidemuseo
*2014 professori Marja Tuominen
*2015 Nuorten Ystävät ry
*2016 Pohjois-Pohjanmaan museo
*2017 dosentti Marianne Junila
*2018 yliopistonlehtori, dosentti Henry Oinas-Kukkonen
*2019 OTT Juha Joona
*2020 Oulun sukututkimusseura
*2021 FT Anneli Meriläinen-Hyvärinen
*2022 FT Ritva Kylli

## Lähteet
Dream Castles

**Dream Castles: The Early Jack Vance, Volume Two** on vuonna 2012 ilmestynyt Jack Vancen novellikokoelma, joka sisältää 10 tarinaa vuosien 1947 ja 1977 väliltä. Teoksen toimittivat Subterranean Pressille Terry Dowling ja Jonathan Strahan. Teosta edelsi kokoelma *[[Wild Thyme, Green Magic]]*.

## Sisältö
* Introduction
* ”The Dogtown Tourist Agency”
* ”Freitzke’s Turn”
* ”I’ll Build Your Dream Castle”
* ”Golden Girl”
* ”Sulwen’s Planet”
* ”Cholwell’s Chickens”
* ”A Practical Man’s Guide”
* ”The Narrow Land”
* ”The Enchanted Princess”
* ”Son of the Tree”

## Lähteet

## Aiheesta muualla
* Paul Di Filippo: Paul Di Filippo reviews Jack Vance. Locus Online 16.3.2012. 
* Richard A. Lupoff: Dream Castles. The SF Site 2012.
Ramush Haradinaj

**Ramush Haradinaj** on kosovonalbaani, joka on entinen Kosovon vapautusarmeijan (KLA) johtaja sekä entinen Kosovon pääministeri. Haradinaj johtaa Aleanca për Ardhmërinë e Kosovës (AAK) -puoluetta.

Haradinaj oli kahdesti syytettynä YK:n Jugoslavia-tuomioistuimessa rikoksista ihmisyyttä vastaan vuosina 1998–1999 Kosovon sodan aikana. Syyttäjien mukaan Haradinaj ja kaksi muuta Kosovon vapautusarmeijan johtajaa Idriz Balaj ja Lahi Brahimaj syyllistyivät murhiin ja kidutukseen komentaessaan Kosovon vapautusarmeijaa, kun Kosovon albaanit häätivät serbejä Serbian tuolloisesta maakunnasta. Syyttäjät vaativat syytetyille 20 vuoden vankeusrangaistusta. Haradinaj vapautettiin vuoden 2012 lopussa toistamiseen murha- ja kidutussyytteistä. Tuomioistuin katsoi, etteivät todisteet Haradinajia ja kahta muuta syytettyä vastaan olleet riittäviä tai uskottavia.

## Lähteet
Muukalainen puhuu

**Muukalainen puhuu** on Oranssi Pazuzun esikoisalbumi, joka julkaistiin 22. huhtikuuta 2009.

## Kappaleet
#
#
#
#
#
#
#
#

## Kokoonpano
* Jun-His – laulu, kitara
* Moit – kitara
* Ontto – basso
* Korjak – rummut
* EviL – kosketinsoitin, lyömäsoittimet

## Arvostelut
* Desibeli.net: 
* Imperiumi.net: 

## Lähteet

## Aiheesta muualla
* 
*
Kosmonument

**Kosmonument** on suomalaisen black metal -yhtyeen Oranssi Pazuzun toinen studioalbumi. Se on julkaistu vuonna 2011 levymerkillä Spinefarm Records.

## Kappaleet
#
#
#
#
#
#
#
#
#
#

## Kokoonpano
* Jun-His – laulu, kitara
* Moit – kitara
* Ontto – basso, laulu
* Korjak – rummut
* Evill – kosketinsoitin, urut, laulu ja efektit
* MN – taustalaulu kappaleissa "Sienipilvi" & "Uusi olento nousee" 

## Arvostelut
* Imperiumi.net: 7+/10
* Kaaoszine: 1/10
* Soundi: 

## Lähteet

## Aiheesta muualla
* 
*
Reggie Wayne

**Reginald "Reggie" Wayne** (s. 17. marraskuuta 1978 New Orleans, Louisiana) on yhdysvaltalainen entinen amerikkalaisen jalkapallon pelaaja, pelipaikaltaan laitahyökkääjä. Hän edusti koko ammattilaisuransa ajan NFL-liigan Indianapolis Coltsia. 

Wayne on valittu kuudesti AFC-konferenssin joukkueeseen NFL:n tähdistöotteluun Pro Bowliin. Hän voitti Coltsin kanssa Super Bowl XLI:n vuonna 2007.

## Lähteet
Abhorrence (EP)

**Abhorrence** on suomalaisen saman nimisen yhtyeen EP-levy. Se on julkaistu vuonna 1990 levymerkillä Seraphic Decay Records.

## Kappaleet
#
#
#
#
#

## Kokoonpano
* Jukka Kolehmainen – laulu
* Tomi Koivusaari – kitara
* Kalle Mattsson – kitara
* Jussi "Juice" Ahlroth – basso
* Kimmo Heikkinen – rummut

## Aiheesta muualla
* 
* Abhorrence EP discogs.com -sivustolla
Bundesnachrichtendienst

**Bundesnachrichtendienst** (BND; suomeksi "Liittovaltion tiedustelupalvelu") on Saksan valtiollinen ulkomaantiedusteluorganisaatio ja osa Saksan liittokanslerin virastoa. Se työllistää noin 6&nbsp;000 henkilöä ja sillä on noin 300 toimipistettä koti- ja ulkomailla.

## Historia

BND:n edeltäjä oli toisen maailmansodan jälkeen Yhdysvaltain tiedustelupalvelun CIA:n kanssa yhteistyössä kehitetty Gehlen-tiedusteluorganisaatio ("Gehlorg"), jonka johtajasta kenraaliluutnantti Reinhard Gehlenistä tuli myös BND:n ensimmäinen johtaja. 

BND perustettiin Länsi-Saksassa vuonna 1956. Sen toimistot päätettiin perustaa Münchenin eteläpuolella sijaitsevaan Pullachin kaupunkiin piiloon ulkopuolisilta. Laitoksen ulkopuolelle pystytettiin kyltti ”virkamiesten majoitus”, jolla yritettiin hämärtää sen käyttötarkoitusta. Vuonna 1996 BND:n johtaja Hansjörg Geigerin mielestä aika oli ajanut tällaisen ohi, sillä kaikki todellisuudessa tiesivät ketkä virastossa työskentelivät. Hän päätti rakennuttaa virastolle uuden päämajan Saksan pääkaupunkiin. Päätöstä tehtäessä pääkaupunkina oli vielä Bonn, mutta kun pääkaupungiksi tuli vuonna 1999 Berliini, päätettiin virasto rakentaa sinne.

## Päämaja

BND:n päämaja sijaitsee Berliinin keskustassa Mitten kaupunginosassa. Sen rakentaminen alkoi vuonna 2006 ja talo valmistui 2017, mutta avajaiset pidettiin vasta helmikuussa 2019. Paikalla sijaitsi aiemmin Stadion der Weltjugend -urheilustadion, ja myös Berliinin muuri kulki aivan lähellä kylmän sodan aikana. Noin 4&nbsp;000 BND:n työtekijän toimitilat maksoivat 1,1 miljardia euroa, ja kalkkikivellä ja alumiinilla pinnoitettu kompleksi on kooltaan 10 hehtaaria. Se on yksi maailman suurimmista salaisen palvelun tukikohdista. Muutto merkitsi myös suurta symbolista muutosta Saksalle, jonka ei enää tarvitse vältellä ottamasta näkyvää roolia maailmanlaajuisesti. Uusia haasteita ovat tuoneet kansainvälinen terrorismi, globaalit järjestäytyneet rikollisjärjestöt, kyberturvallisuus sekä ydinaseiden leviäminen.

## Pääjohtajat
*Reinhard Gehlen 1956–1968
*Gerhard Wessel 1968–1978
*Klaus Kinkel 1979–1982
*Eberhard Blum 1982–1985
*Heribert Hellenbroich 1985
*Hans-Georg Wieck 1985–1990
*Konrad Porzner 1990–1996
*Gerhard Güllich  1996–1996
*Hansjörg Geiger 1996–1998
*August Hanning 1998–2005
*Ernst Uhrlau 2005–2011
*Gerhard Schindler 2011–2016
*Bruno Kahl 2016–2025
*Martin Jäger 2025–virassa

## Katso myös
*Luettelo tiedustelupalveluista
*Maailmanlaajuista joukkovalvontaa koskevat paljastukset (2013 alkaen)

## Lähteet

## Aiheesta muualla

*www.bnd.de
Pikilanka

**Pikilanka** on lankaa, jota suutarit käyttivät kenkänahkojen ompelussa.

Aiemmin käytettiin pellavasta tai hampusta tehtyä lankaa, myöhemmin myös puuvillalankaa. Lanka kyllästettiin piellä, joka suojasi sitä lahoamiselta ja tiivisti nahkaan naskalilla tehdyt reiät, joiden läpi lanka vedettiin. Perinteisesti langan päihin kiinnitettiin sianharjas auttamaan langan viemistä reiän läpi.

## Lähteet
Sebastian Vollmer

**Sebastian Georg Vollmer** (s. 10. heinäkuuta 1984, Kaarst) on saksalainen ammattilaisuransa lopettanut amerikkalaisen jalkapallon pelaaja, pelipaikaltaan hyökkäyksen linjamies. Hän edusti koko uransa NFL-liigan New England Patriotsia.

Vollmer on toinen kahdesta NFL:ssä pelaavasta saksalaisesta; toinen on New York Giantsia edustava puolustuksen linjamies Markus Kuhn. Kauden 2016 jälkeen Vollmer ilmoitti lopettavansa ammattilaisuransa.

## Lähteet
Markus Kuhn

**Markus Kuhn** (s. 5. toukokuuta 1986 Weinheim) on saksalainen amerikkalaisen jalkapallon pelaaja, pelipaikaltaan puolustuksen linjamies. Hän pelasi neljä kautta NFL-liigan New York Giantsissa 2012–2015.

Kuhn varattiin NFL:ään vuoden 2012 varaustilaisuuden 239. pelaajana. Hän, Sebastian Vollmer ja Björn Werner, ovat harvoja NFL:ssä pelanneita saksalaisia. Kuhn on ensimmäinen NFL-liigassa touchdownin tehnyt saksalainen. Kuhnin ammattilaisura jäi neljän kauden mittaiseksi. Hänellä oli sopimus New England Patriotsin kanssa kaudeksi 2016, muttei mahtunut joukkueen lopulliseen kokoonpanoon. Tammikuussa 2017 Kuhn ilmoitti lopettavansa ammattilaisuransa.

## Lähteet
Completely Vulgar

**Completely Vulgar** on suomalaisen death metal -yhtyeen Abhorrencen kokoelma-albumi. Se on julkaistu vuonna 2012 levymerkillä Svart Records.

## Kappaleet
### Abhorrence EP (1990)
# 
# 
# 
# 
# 

### Vulgar Necrolatry Demo (1990)
#  
# 
# 

### Live in Turku Bootleg (1990)
#  
# 
# 
# 
# 
# 

### Macabre Masquerade Rehearsal Demo (1990)
#  
# 

### Vinyylipainoksen bonuskappaleet: Rehearsal (1990)
#  Pestilential Mists
# The Macabre Masquerade
# Adoration of Abcessed Cadavers
# Vulgar Necrolatry
# Caught in a Vortex

## Kokoonpano
* Jukka Kolehmainen – laulu
* Tomi Koivusaari – kitara, taustalaulu
* Kalle Mattsson – kitara
* Juice Ahlroth – basso
* Kimmo Heikkinen – rummut

### Muut tekijät
* Timo Tolkki – äänittäjä, miksaaja (kappaleet 1–5)
* Sami Jämsén – remasteroija
* Jari Nieminen – layout
* J-P Virtanen – valokuvat

## Arvostelut
* Imperiumi: 9+/10
* Soundi: 

## Lähteet

## Aiheesta muualla
* 
* Completely Vulgar discogs.com -sivustolla
Osmo Hyvönen

**Osmo Ilmari Hyvönen** (26. tammikuuta 1920 Helsinki – 17. heinäkuuta 1999 Jyväskylä) oli suomalainen tietokirjailija, joka on kirjoittanut Suomen toisen maailmansodan aikaisesta sotahistoriasta ja siihen liittyvistä aiheista.

## Teoksia
* *Kiestingin motti: sota Vienan Karjalassa kesällä 1941*. Pohjoinen, Oulu 1986, 2. painos Pohjois-Suomen tykkimieskilta, Oulu 1994
* *Keski-Suomen sotaveteraanipiiri 1966–1986*. Keski-Suomen sotaveteraanipiiri, Jyväskylä 1986
* *Kenttätykistörykmentti 16: II patteristo jatkosodassa 1941–1944: historiikki*. Pohjois-Suomen tykkimieskilta, Oulu 1987
* *Linnoitustykistö sodissamme 1939–44*, teoksessa Pertti Tamminen: *Vienan tykit: tykistön taistelut Kiestingin ja Uhtuan suunnilla 1941–44*. Pohjoinen, Oulu 1987
* *Kenttätykistörykmentti 16: I patteristo jatkosodassa 1941–44: historiikki*; kirj. Osmo Hyvönen, Juho Jorma. Pohjois-Suomen tykkimieskilta, Oulu 1988
* *Tornio 1944*. Pohjoinen, Oulu 1991

## Lähteet
Éric Salignon

**Éric Salignon** (s. 22. heinäkuuta 1982 Carpentras) on ranskalainen moottoriurheilija. Hän aloitti uransa karting-sarjoissa. Voitettuaan kahdesti Monacon Kart-Clubin hän siirtyi vuonna 2000 isompiin luokkiin kilpaillen Ranskan Formula Renault ja Eurocup Formula Renault -sarjoissa. Vuonna 2001 Salignon voitti Ranskan Formula Renault -sarjan mestaruuden ja vuonna 2002 Eurocup Formula Renault -sarjan mestaruuden. Vuonna 2003 Salignon kilpaili Britannian F3-sarjassa. Vuonna 2004 Salignon sijoittui toiseksi Formula 3 Masters -kilpailussa. Hän kilpaili myös Formula 3 Euroseries -sarjassa samana vuonna. Vuosina 2005–2006 Salignon kilpaili Formula Renault 3.5 -sarjassa voittaen kaksi kilpailua.

## Lähteet

## Aiheesta muualla
*http://www.driverdb.com/drivers/eric-salignon/career/
Hannele Nieminen

**Pirjo Hannele Nieminen** (1979– Nieminen-Happonen, s. 10. maaliskuuta 1951 Helsinki) on suomalainen näyttelijä. Nieminen on työskennellyt vakinaisena näyttelijänä muun muassa Rovaniemen Teatterissa, Oulun kaupunginteatterissa ja Kajaanin kaupunginteatterissa sekä vierailijana lukuisissa muissa teattereissa. 

Nieminen palkittiin Pro Finlandia -mitalilla vuonna 2012.

## Lähteet
*Hannele Nieminen halusi pienen teatterin pieneen ja tiiviiseen yhteisöön. Yle.fi 2.10.2009
*Oululaistaiteilija Reijo Hukkaselle Pro Finlandia -mitali. Kaleva 3.12.2012

### Viitteet

## Aiheesta muualla
*
*
Halsvuoren kalliomaalaus

**Halsvuoren kalliomaalaus** sijaitsee Jyväskylässä Jylhänperällä, noin 14 kilometriä keskustasta, aivan Laukaan rajalla Vihtavuoren tehtaiden läheisyydessä. Kalliomaalaus on pieni kohde, josta voi erottaa neljä kuviota, vaikka se on vaurioitunut ja haalistunut. Maalaus on vaurioitunut sen alapuolella pidetyn nuotiotulen vuoksi. Kallioseinämään on lyöty  kiipeilykoukkuja, hyvin lähelle kuvakenttää. 

## Löytyminen ja tutkimus
Maalauksen on löytänyt Timo Miettinen vuonna 1979. Samana vuonna maalauksia puhdistettiin noesta, mutta uudet nuotiot ovat noenneet sen uudelleen. Timo Sepänmaa inventoi sen vuonna 1987. Maalauksen ovat tarkastaneet Pekka Kivikäs vuonna 1993 sekä Eeva-Liisa Schulz ja Miikka Kumpulainen vuonna 2009. Maalaus vaikuttaa heikosti dokumentoidulta.

## Muinainen ympäristö
Maalaukset sijaitsevat vaikuttavan kallioseinämän juurella. Seinämä on noin 500 metriä pitkä ja paikoin noin 20 metriä korkea. Jyrkänne aukeaa lounaaseen umpeen kasvaneeseen lampeen, joka laski aikoinaan Hiidenjärveen ja Iso-Kuukkaseen. Kyseiset metsäjärvet ovat erillään Päijänteestä ja Leppävedestä, joka sijaitsee maalauksesta 5 kilometrin päässä.

Yleisesti hyväksytty teoria siitä, että maalaukset sijaitsivat kivikaudella yleisen kulkureitin varrella ei näytä sopivan Halsvuoren maalaukseen. Timo Sepänmaa on ehdottanut, että tämä maalaus olisi kannaksia ylittävän maareitin varrella. Maalauksen edessä on noin 20-30 metriä leveä alue, joka on kuivaa maata ennen suoalueen alkamista. Kohtaan voi kuvitella pienen leirin.

## Maalaukset
Maalaukset sijaitsevat Halsvuoren korkean kallioseinämän juurella. Ihmishahmot ovat noin 160 cm (vasen ihminen) ja 145 cm (oikea) korkeudella. Vaikka kallion sileä alue on 17 metriä korkea ja 20 metriä leveä, on maalausalue vain metrin levyinen. Kallioseinämä nojaa hieman ulospäin niin, että se suojaa maalausta tietystä suunnasta. Juuri maalausten lähellä on pidetty nuotiota, joka on noennut seinämää maalausten kohdalta. Rauhoituskilpi on irrotettu seinästä ja ilmeisesti hävinnyt.

Maalaukset ovat pieniä. Vasemmanpuoleiset kuviot esittänevät ihmisiä, joiden etäisyys toisistaan on puoli metriä, ja  jotka kantavat käsissään jotakin.. Kantamuksia on arveltu saaliseläimiksi ja niitä on ehdotettu ketuksi, majavaksi tai oravaksi. Vasen ihmishahmo on 35 cm korkea ja 22 cm leveä ja sille on maalattu kantamus oikeaan käteen. Oikeanpuoleinen hahmo on 31 cm pitkä ja 19 cm leveä ja se kantaa kohdettaan vasemmassa kädessään.  

Oikeanpuoleisia läikkiä ei ole tunnistettu.

## Lähteet
* 
* 
* 
* Luukkonen, Ismo: Halsvuori
*  
* 

### Viitteet

## Aiheesta muualla
* Simola, Heikki & Takala, Tuomo: Kalliokiipeily ja elävä luonto – sekä kalliotaiteestakin sananen , Geologi-lehti, nro 66, 2014
* 
* Luukkainen, Ismo: Suomen kalliomaalauksia, valokuvia
* Keski-Suomen ympäristökasvatus: Halsvuori 
* Kiipeilyseinä: Halsvuori, kiipeilyreittejä ja valokuvia
* Neljä Tassua ja Kaksi jalkaa: Halsvuori, valokuvia
* Retkipaikka.fi: Halsvuoren hopeakaivos
Confetti

**Confetti** (*Confetti*) on vuonna 2006 ensi-iltansa saanut Debbie Isittin käsikirjoittama ja ohjaama romanttinen komediaelokuva.

## Juoni
Häälehti *Confetti* järjestää kilpailun, jossa parhaan hääidean keksijät voittavat talon ja pääsevät lehden kanteen. Kolmesta finalistiparista yksi ehdottaa Hollywoodin Busby Berkeley -tyylisiä musikaalihäitä, toinen tennisaiheisia ja kolmas naturismiteemaisia häitä. Kaikki kolme hääideaa toteutetaan, ja aikaa on kolme kuukautta.
## Lähteet
Luterilainen pelastuskäsitys

**Luterilainen pelastuskäsitys** tarkoittaa luterilaisuuden oppia, että Jumalan mukaan kaikki, jotka kääntyvät Jeesukseen puoleen saavat iankaikkisen elämän taivaassa, eli syntejä tehneet, mutta Jeesuksen puoleen kääntyneet eivät joudu kärsimään kiirastulessa. Luterilaisen pelastuskäsityksen kehitti Martti Luther.

## Aiheesta muualla
* Luterilaisen pelastuskäsityksen pääpiirteet
Tosca (elokuva)

**Tosca** on vuonna 2001 ensi-iltansa saanut Benoît Jacquot’n ohjaama elokuvasovitus Giacomo Puccinin samannimisestä oopperasta. Sen musiikki äänitettiin Abbey Roadin studioilla Lontoossa, jossa Royal Opera Housen orkesteria johti Antonio Pappano. Kuvaukset tehtiin etupäässä Saksassa ja Italiassa.

## Rooleissa

## Lähteet
Kukin makunsa mukaan

**Kukin makunsa mukaan** (*Le Goût des autres*) on vuonna 2000 ensi-iltansa saanut Agnès Jaouin ohjaama ranskalainen elokuva.

## Juoni
Draamakomediassa tehtailija Castella rakastuu englanninopettajaansa, näyttelijätär Claraan. Mies osallistuu näyttelijäpiirien illanistujaisiin, joissa eri maailmassa elävät ihmiset pohtivat elämäänsä. Castellan vanavedessä liikkuvat autonkuljettaja Deschamps ja henkivartija Moreno, joista jälkimmäinen rakastuu Claran ystävään Manieen.

## Vastaanotto
*Kukin makunsa mukaan* voitti tekijöineen yhteensä neljä ranskalaisen elokuvan César-palkintoa ja oli ehdolla parhaan vieraskielisen elokuvan Oscar-palkinnon saajaksi vuonna 2001.

Film-O-Holic-sivuston Ilona Hongiston mukaan elokuva ei ole kovinkaan haastava tai omaperäinen, mutta toimii hillittynä komediana vakavasta aiheesta. Hyvien näyttelijäsuoritusten ansiosta perinteiset tilanteet saavat hänen mielestään raikkaan ilmaisun.

## Rooleissa

## Lähteet
Sonninen

**Sonninen** on suomalainen sukunimi, joka on muun muassa seuraavilla henkilöillä:

*Aatto Sonninen (1922–2009), foniatri ja logopedi
*Ahti Sonninen (1914–1984), säveltäjä
*Jukka Sonninen (s. 1960), kenraalimajuri, Puolustusvoiminen koulutuspäällikkö
*Veikko Sonninen (1949–2024), järjestöjohtaja, kustantamoalan aktiivi.
*Lotta Sonninen (s. 1975), kustannustoimittaja, kääntäjä, kirjailija
Huomaa minut

**Huomaa minut** (*Comme une image*) on vuonna 2004 ensi-iltansa saanut Agnès Jaouin ohjaama draamaelokuva. Se palkittiin parhaasta käsikirjoituksesta Cannesin filmifestivaaleilla 2004.

## Juoni
Pullea Lolita on lahjakas laulaja, joka valmistautuu konserttiin kanssamuusikoiden kanssa. Lolitan isä, tunnettu kirjailija, ei juuri välitä tyttärestään eikä tiedä tämän musiikillisista lahjoista. Lolitan opettaja, jonka mies on myös kirjailija, ihailee Lolitan isää ja tämän teoksia.

## Lähteet
Valkoinen kreivitär

**Valkoinen kreivitär** (*The White Countess*) on James Ivoryn ohjaama draamaelokuva vuodelta 2005. Sen pääosia näyttelevät Ralph Fiennes, Natasha Richardson ja Vanessa Redgrave.

*Valkoinen kreivitär* jäi Ivory-Merchant-parivaljakon viimeiseksi epookkidraamaksi, koska Ivoryn työtoveri ja elämänkumppani Ismail Merchant kuoli elokuvaa tehtäessä. 

## Juoni
Kazuo Ishiguron käsikirjoitukseen perustuva elokuva kertoo Venäjän keisariperheeseen kuuluneesta naisesta 1930-luvun lopun Shanghaissa, jossa hän tapaa amerikkalaisen entisen hallitusvirkamiehen. Tämä pyytää naista työhön perustamaansa yökerhoon. He rakastuvat, mutta sota hajottaa Shanghain ulkomaalaisyhteisön.

## Näyttelijät

## Arvioita
*Turun Sanomien* Tapani Maskulan mielestä *Valkoisen kreivittären* juonen sujuvuus jättää paljon toivomisen varaa, koska tekijät ”eivät pysty kehittämään tunnelmiltaan tiheitä kohtauksia museaaliseen vahakabinettiinsa”. Hänestä Ivoryn olisi kannattanut tutkia *[[Casablanca (elokuva)|Casablancaa]]* oppiakseen, miten ihmissuhteeseen voidaan tunnevoimaisesti tiivistää historiallisten tapahtumien aiheuttamat elämänkäänteet.

## Lähteet
Euros (levy-yhtiö)

**Euros Records** oli suomalainen Jari Väänäsen perustama vuosina 1983–1993 toiminut levy-yhtiö, joka keskittyi pääasiassa suomirock-albumeiden julkaisemiseen. Yhtiö toimi myös levyjen jakelijana. Euros Recordsin levymerkkejä olivat Euros, Sinetti ja Kasino. Yrityksen toiminta loppui 1993 ja Musiikki-Fazer osti lähes koko sen katalogin.

## Yhtyeitä ja artisteja
* 22 Pistepirkko
* Markku Arokanto
* The Boots
* Charged
*Antero Jakoila
* Jimi Tenor and His Shamans
* Kauko Röyhkä & Narttu
* Pirkko Mannola
* Menneisyyden Vangit
* Ne Luumäet
* Peer Günt
* The Quiets
* Radiopuhelimet
* Tavaramarkkinat

## Lähteet
* 

## Aiheesta muualla
* Euros Records discogs.com -sivustolla